**Csongrád Város Polgármesterétől M**

Száma: Fjl/34-2/2021.

Témafelelős: Forgó M.

**ELŐTERJESZTÉS**

**Csongrád Városi Önkormányzat Képviselő testülete**

**2022. január 27-i ülésére**

Tárgy: A Csongrád, Zöldkert utca 2. fsz. 2. szám alatti közérdekű lakás bérlőkijelölése

Tisztelt Képviselő testület!

Csongrád Városi Önkormányzat képviselő testülete 94/2021.(VIII.26.) önkormányzati határozatával a 6640 Csongrád, Zöldkert utca 2. fsz. 2. sz. alatti, korábban a magyar honvédség által használt, majd az önkormányzat által felújított lakást közérdekű bérlakássá minősítette.

A Csongrád és Térsége Általános Iskolák intézményvezetője azzal a kéréssel fordult önkormányzatunkhoz, hogy a bokrosi általános iskolában 2022. január 17-én pedagógusi tevékenységét megkezdő Sós Dávid Kevin tanító és családja részére biztosítsunk közérdekű bérlakást lakhatásának mielőbbi megoldása érdekében. Új kollégájuk jelenleg Tiszakécskén él feleségével és pár hónapos gyermekükkel.

„A lakások és helyiségek bérletéről és elidegenítéséről” szóló 23/2015.(X.27.) Ökt. rendelet 13. § (2) bekezdése a képviselő testületet felhatalmazza arra, hogy az önkormányzat közigazgatási területén dolgozó, jelentős közérdekű tevékenységet ellátó személy részére pályázati eljárás nélkül, a város területén végzett közérdekű tevékenységének időtartamára adhat bérbe lakásokat.

A fentiekre tekintettel javasolom a képviselő testületnek a 6640 Csongrád, Zöldkert utca 2. fsz. 2. sz. alatti közérdekű lakás bérbeadását a fenti feltételekkel Sós Dávid Kevin, 6060 Tiszakécske, Teleki Pál u. 7. sz. alatti lakos részére.

**HATÁROZATI JAVASLAT**

Csongrád Városi Önkormányzat képviselő testülete megtárgyalta „A Csongrád, Zöldkert utca 2. fsz. 2. szám alatti közérdekű lakás bérlőkijelölése” tárgyú előterjesztést, és az alábbi döntést hozza:

A 6640 Csongrád, Zöldkert utca 2. fsz. 2. szám alatti közérdekű lakást 2022. február 1. napjától kezdődően az önkormányzat területén végzett közérdekű tevékenységének időtartamára pályázat nélkül bérbe adja Sós Dávid Kevin, 6060 Tiszakécske, Teleki Pál u. 7. sz. alatti lakos részére.

A Képviselő testület felkéri a polgármestert a lakásbérleti szerződés megkötésére.

Erről jegyzőkönyvi kivonaton értesítést kapnak:

1. Bedő Tamás polgármester
2. Fejlesztési és Üzemeltetési Iroda és általa
3. az érintettek

Csongrád, 2022. január 13.

 Bedő Tamás

 polgármester